**KLAIPĖDOS MIESTO SAVIVALDYBĖS**

**ŠVIETIMO TARYBOS POSĖDŽIO PROTOKOLAS**

2021-06-22 Nr. ADM-337

Klaipėda

Posėdis įvyko: 2021 m. birželio 21 d. 14.00 val. (nuotoliniu būdu).

Posėdžio pirmininkė – Vilija Prižgintienė. Švietimo tarybos (toliau – Taryba) pirmininkė.

Posėdžio sekretorė – Ieva Minelgienė, Tarybos narė.

Posėdyje dalyvavo Tarybos nariai: Rimantas Didžiokas, Jūratė Grubliauskienė, Rima Rupšienė, Asta Šlepetienė, Aistė Valadkienė.

Kiti posėdžio dalyviai: Laima Prižgintienė, Vida Bubliauskienė.

DARBOTVARKĖ:

1. Dėl Klaipėdos miesto savivaldybės bendrojo ugdymo mokyklų tinklo pertvarkos 2021–2025 metų bendrojo plano projekto.

2. Dėl Klaipėdos miesto savivaldybės tarybos sprendimo ,, Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ projekto.

3. Dėl Klaipėdos miesto savivaldybės Reglamento komisijoje svarstomos galimybės viešai transliuoti Savivaldybės komisijų bei visuomeninių tarybų posėdžius. Rezultatų aptarimas.

1. SVARSTYTA. Klaipėdos miesto savivaldybės bendrojo ugdymo mokyklų tinklo pertvarkos 2021–2025 metų bendrojo plano (toliau – Planas) projektas.

L. Prižgintienė Tarybai pristatė Klaipėdos miesto savivaldybės tarybos sprendimo ,, Dėl Klaipėdos miesto savivaldybės bendrojo ugdymo mokyklų tinklo pertvarkos 2021–2025 metų bendrojo plano“ projektą. Pranešėja aptarė Plano strateginį tikslą ir uždavinius; miesto švietimo kontekstą; 2016–2020 metų bendrojo plano pokyčių vertinimą; demografinę situaciją; mokinių skaičių, pasiekimus (lyginant su panašiomis šalies savivaldybėmis); spec. mokinių ugdymą; klasių užpildomumo situaciją ir kt. plano dalis, taip pat akcentavo stiprybes, silpnybes, galimybes; aptarė tinklo pertvarkos priemonių įgyvendinimo planą. L. Prižgintienė Tarybos narius informavo, kad visos bendrojo ugdymo mokyklos jau pateikė pastabas ir siūlymus dėl Plano projekto.

Švietimo tarybos narys Rimantas Didžiokas pasiūlė Tarybos nariams teikti siūlymus KMSA arba Savivaldybės tarybos komitetams, kuriuose bus svarstomas aptartas projektas.

NUTARTA. Vienbalsiai pritarti Klaipėdos miesto savivaldybės tarybos sprendimo ,,Dėl Klaipėdos miesto savivaldybės bendrojo ugdymo mokyklų tinklo pertvarkos 2021–2025 metų bendrojo plano**“** projektui.

2.SVARSTYTA. Klaipėdos miesto savivaldybės tarybos sprendimo ,, Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ projektas.

L. Prižgintienė Tarybai akcentavo, kad Klaipėdos miesto savivaldybės tarybos sprendimo ,,Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ projektas jau buvo pristatytas Tarybai, tačiau yra pakoreguota lentelė dėl atlyginimo dydžio už neformalųjį švietimą. Pranešėja akcentavo, kad sprendimo projektas viešinamas savivaldybės interneto tinklalapyje (www.klaipeda.lt).

NUTARTA. Pritarti Klaipėdos miesto savivaldybės tarybos sprendimo ,,Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ projektui.

3. SVARSTYTA. V. Prižgintienė Tarybos nariams pristatė Klaipėdos miesto savivaldybės Reglamento komisijoje svarstomos galimybės rezultatus viešai transliuoti Savivaldybės komisijų bei visuomeninių tarybų posėdžius.

NUTARTA. Švietimo tarybos posėdžių viešai netransliuoti, garso įrašų nedaryti.

Posėdžio pabaiga – 15.25 val.

Pirmininkė Vilija Prižgintienė

Sekretorė Ieva Minelgienė